Document ID: /roh_data/filtered/fineweb-2-filterrobots_roh.jsonl.gz/25798

Marco Odermatt persvada a Soldeu en l'Andorra. In'emna suenter ses emprim plaz da podest a Kranjska Gora daventa el segund en l'ultim slalom gigant. Sin il victur Alexis Pinturault ha il giuven da 21 onns pers 0,44 secundas. Il Sloven Zan Kranjec cumplettescha il podest.
Ils ulteriurs Svizzers
Puncts hai er dà per Loïc Meillard sco 10avel e Cédric Noger sco 12avel. Nagins puncts n'hai dà per Gino Caviezel ch'ha terminà la cursa sin il 19avel plaz.
Culla per Hirscher
La culla pitschna da la disciplina ha gudagnà l'Austriac Marcel Hirscher. La cursa ha el terminà sin il 6avel plaz.
Neureuther chala
Il Tudestg Felix Neureuther terminescha sia carriera. Il slalom da damaun vegnia ad esser sia ultima cursa. Quai ha annunzià il skiunz da 34 onns via las raits socialas. Cun 13 victorias en la cuppa mundiala è Neureuther il skiunz tudestg cun las pli bleras victorias. En pli ha el gudagnà tschintg medaglias a campiunadis mundials.
RR novitads 14:00